UZŅĒMUMA LĪGUMS Nr. 5-5.8\_00oq\_220\_18\_890

par sabiedrībai nozīmīgu vietu (esošo) uzturēšanu/labiekārtošanu

*Līvānos, 2018. gada 25.oktobris*

*Parakstīšanas datums ir pēdējā pievienotā droša elektroniskā paraksta un tā laika zīmoga datums.*

**Akciju sabiedrība „Latvijas valsts meži”**, vienotais reģistrācijas Nr. 40003466281 (turpmāk – PASŪTĪTĀJS), tās Dienvidlatgales reģiona mežkopības vadītāja Aldoņa Utināna personā, kurš rīkojas uz pilnvarojuma pamata, no vienas puses, un

**Rožupes pagasta B.Zīles zemnieku saimniecība „ZĪLĪTES”,** vienotais reģistrācijas Nr. 41501021087 (turpmāk – UZŅĒMĒJS), tās īpašnieces Broņislavas Zīles personā, kura rīkojas uz reģistrācijas apliecības pamata, no otras puses,

PASŪTĪTĀJS un UZŅĒMĒJS kopā turpmāk – Puses,

piemērojot Publisko iepirkumu likuma 9.pantu, saskaņā ar iepirkuma “Sabiedrībai nozīmīgu vietu (esošu) labiekārtošana/uzturēšana Dienvidlatgales reģionā 2019.-2021. gadā”, identifikācijas Nr. AS LVM DL\_2018\_329\_I (turpmāk – Iepirkums) rezultātiem, CPV klasifikatora kods: 77230000-1 *(mežsaimniecībai raksturīgi pakalpojumi),* un izsakot savu brīvi radušos gribu, noslēdza šādu līgumu (turpmāk – Līgums):

**1. LĪGUMA priekšmets un cena**

1.1. PASŪTĪTĀJS uzdod un UZŅĒMĒJS apņemas par atlīdzību ar saviem darba rīkiem un savu vai apakšuzņēmēja personālu PASŪTĪTĀJA noteiktajā termiņā, apjomā un kārtībā veikt **sabiedrībai nozīmīgas vietu (esošu) uzturēšanas/labiekārtošanas** **darbus** (turpmāk – Darbi), ievērojot Līguma noteikumus.

1.2. Darbu vienības cena katrai Līguma priekšmeta daļai (iepirkuma daļai) noteikta Līguma 1. pielikumā. Darbu vienības cena ietver visas UZŅĒMĒJA ar Līguma izpildi saistītās izmaksas, tai skaitā personāla un tehnikas transportēšanas, sakaru izmaksas, nodokļus (izņemot pievienotās vērtības nodokli), nodevas un citus obligātos maksājumus.

1.3. Līguma priekšmeta un to daļu (iepirkuma daļu) apjoms noteikts Līguma 1. pielikumā. Precīzu Darbu vietu, apjomu un Darbu izpildes termiņu PASŪTĪTĀJS nosaka, izsniedzot Darba uzdevumu.

**2. DARBU APJOMA GROZĪJUMI UN DARBU VIENĪBAS CENAS PĀRSKATĪŠANA**

2.1. PASŪTĪTĀJS var vienpusēji samazināt Darbu apjomu līdz 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma.

2.2. Parakstot vienošanos, Puses var:

2.2.1. samazināt Darbu apjomu līdz 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma pēc UZŅĒMĒJA rakstveida iesnieguma, kas iesniegts ne vēlāk kā 30 kalendārās dienas pirms Līguma 1. pielikumā noteiktā izpildes termiņa beigām. Šajā gadījumā PASŪTĪTĀJS var pieprasīt no UZŅĒMĒJA līgumsodu līdz 10 procentu apmērā no samazinātā Darbu apjoma summas bez pievienotās vērtības nodokļa;

2.2.2. samazināt Darbu apjomu vairāk par 20 procentiem no Līguma 1. pielikumā noteiktā Līguma priekšmeta vai tā daļas (iepirkuma daļas) apjoma. Šajā gadījumā Puse, kurai iesniegts rakstveida iesniegums, var pieprasīt no otras Puses līgumsodu līdz 10 procentu apmērā no samazinātā Darbu apjoma summas bez pievienotās vērtības nodokļa.

2.2.3. palielināt iepirkuma daļas apjomu, attiecīgi samazinot citas iepirkuma daļas apjomu, ievērojot noteiktās Darbu vienības cenas.

1. **LĪGUMA darbības laiks un tā pagarināšanas kārtība**
	1. LĪGUMS stājas spēkā ar tā abpusējas parakstīšanas dienu un ir spēkā līdz **2019.gada 20.decembrim** vai līdz Pušu saistību pilnīgai izpildei (atkarībā no tā, kurš no nosacījumiem iestāsies pirmais).
	2. Pusēm rakstveidā vienojoties, Līguma 3.1.punktā noteikto darbības laiku var pagarināt uz katru nākamo gadu (no 01.01.2020. līdz 20.12.2020. un no 01.01.2021.līdz 20.12.2021.). Līguma darbības laiks pagarināms šādā kārtībā, kas vienlīdzīgi attiecas uz visiem uzņēmējiem, ar kuriem Iepirkuma rezultātā noslēgti iepirkuma līgumi:

3.2.1.PASŪTĪTĀJS katra gada decembrī nosūta UZŅĒMĒJAM uzaicinājumu parakstīt vienošanos par Līguma termiņa pagarināšanu uz nākamo gadu;

3.2.2.UZŅĒMĒJS ir tiesīgs vienošanos parakstīt un turpināt Līguma izpildi nākamajā gadā vai atteikties no vienošanās parakstīšanas par Līguma darbības laika pagarināšanu;

3.2.3.PASŪTĪTĀJS ir tiesīgs nesūtīt UZŅĒMĒJAM uzaicinājumu un nepagarināt Līguma darbības laiku, ja:

3.2.3.1.PASŪTĪTĀJAM Darbi turpmāk nav nepieciešami;

3.2.3.2. UZŅĒMĒJAM Līgumā noteiktajā kārtībā ir konstatēti un rakstveidā noformēti vairāk kā divi Līguma saistību pārkāpumi, par ko piemērots Līgumā paredzētais līgumsods, viena kalendārā gada ietvaros.

3.3. Parakstot vienošanos, Puses var grozīt Līguma 1.  pielikumā noteikto Darbu izpildes termiņu un/vai Līguma darbības laiku, ja:

3.3.1. no Pusēm neatkarīgu vai ārkārtas apstākļu rezultātā ir apgrūtināta vai uz laiku neiespējama Darbu izpilde;

3.3.2. Puses saistību savlaicīgas neizpildes rezultātā apgrūtināta otras Puses saistību izpilde;

3.3.3. Puses saistību izpilde apgrūtināta tādu objektīvu iemeslu dēļ, kuru ietekmei uz saistību izpildi piekrīt abas Puses.

1. **Darba uzdevums un tā izsniegšanas kārtība**
	1. Līguma darbības laikā PASŪTĪTĀJS izsniedz UZŅĒMĒJAM Darba uzdevumu. Darba uzdevumā PASŪTĪTĀJS norāda Darbu apjomu. Pasūtītājam ir tiesības neizsniegt nākamo Darba uzdevumu, ja nav nodoti iepriekšējā Darba uzdevumā noteiktie Darbi.
	2. Ja Puses ir vienojušās par Darba uzdevuma elektronisku saņemšanu, PASŪTĪTĀJS Darba uzdevumu sagatavo un nosūta elektroniski formātā uz Līguma 13.1.2.punktā norādīto UZŅĒMĒJA elektroniskā pasta adresi. Darba uzdevums, kas nosūtīts elektroniski uz Līguma 13.1.2.punktā norādīto elektroniskā pasta adresi, uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem.
	3. Ja Puses nav vienojušās par Darba uzdevuma elektronisku saņemšanu, UZŅĒMĒJAM ir pienākums ne vēlāk kā līdz katra mēneša piektajai darba dienai ierasties pie PASŪTĪTĀJA pārstāvja saņemt Līguma 4.1.punktā noteikto Darba uzdevumu.
	4. UZŅĒMĒJS ir tiesīgs uzsākt Darbu izpildi tikai pēc Darba uzdevuma saņemšanas. Ar katra konkrētā Darba uzdevuma saņemšanu un Darbu izpildes uzsākšanu Līgumā paredzētajā kārtībā UZŅĒMĒJS apliecina, ka tam ir zināma precīza Darbu izpildes vieta, saglabājamās dabas vērtības, ierobežojumi, kā arī visi citi apstākļi, kas norādīti Darba uzdevumā.
	5. UZŅĒMĒJA pārstāvim ir pienākums paziņot PASŪTĪTĀJA pārstāvim par katra Darba uzdevuma faktisko izpildes uzsākšanas laiku un vietu, kā arī nodrošināt PASŪTĪTĀJA pārstāvim brīvu pieeju Darbu izpildes vietai.
	6. PASŪTĪTĀJAM ir tiesības jebkurā laikā veikt izmaiņas izsniegtajā Darba uzdevumā, informējot par tām UZŅĒMĒJU Līguma 4.2.punktā noteiktajā kārtībā vai izsniedzot UZŅĒMĒJA pārstāvim.
	7. Ja UZŅĒMĒJS objektīvu iemeslu dēļ Darbus nevar izpildīt Darba uzdevumā noteiktajā termiņā, UZŅĒMĒJAM ir pienākums savlaicīgi, bet ne vēlāk kā piecas kalendārās dienas pirms Darba uzdevumā noteiktā Darbu izpildes termiņa beigām, rakstveidā informēt PASŪTĪTĀJU, norādot konkrētus neizpildes iemeslus. PASŪTĪTĀJS, izvērtējot UZŅĒMĒJA norādītos iemeslus, ir tiesīgs veikt izmaiņas Darba uzdevumā.

**5. DARBU pieņemšana – nodošana un apmaksa**

5.1. UZŅĒMĒJS ne vēlāk kā Darba uzdevumā norādītā attiecīgā termiņa pēdējā darba dienā paziņo PASŪTĪTĀJA pārstāvim, kurš izsniedzis Darba uzdevumu, par Darba uzdevumam atbilstoši izpildītajiem Darbiem.

5.2. PASŪTĪTĀJA pārstāvis 20 kalendāro dienu laikā no Līguma 5.1.punktā noteiktās informācijas saņemšanas dienas pieņem UZŅĒMĒJA veiktos Darbus un sastāda Darbu pieņemšanas– nodošanas aktu, norādot faktiski veikto Darbu apjomu.

5.3. PASŪTĪTĀJA sastādītais Darbu pieņemšanas – nodošanas akts ir pamats UZŅĒMĒJA rēķina izrakstīšanai.

5.4. Ja Puses ir vienojušās par Darbu pieņemšanas – nodošanas akta parakstīšanu ar drošu elektronisko parakstu (ar laika zīmogu) un rēķina sagatavošanu bez droša elektroniska paraksta un nosūtīšanu elektroniski, Puses Darbu pieņemšanas – nodošanas aktu paraksta ar drošu elektronisko parakstu (ar laika zīmogu) Instrukcijā par elektroniski parakstītu dokumentu apriti mežkopības procesā (9.pielikums) noteiktajā kārtībā. Darbu pieņemšanas – nodošanas akts uzskatāms par abpusēji parakstītu ar dienu, kad otra Puse ir pievienojusi savu drošu elektronisko parakstu (laika zīmoga datums). Darbu pieņemšanas – nodošanas akts, kas parakstīts ar drošu elektronisko parakstu (ar laika zīmogu) un nosūtīts uz PASŪTĪTĀJA elektroniskā pasta adresi: mkdarbi@lvm.lv, un nosūtīts uz Līguma 13.1.2.punktā norādīto UZŅĒMĒJA elektroniskā pasta adresi, tiek uzskatīts par saņemtu vienas darbdienas laikā pēc nosūtīšanas. Dokumenta paraksta autentiskumu Puses var pārbaudīt interneta vietnē: <https://www.eparaksts.lv/lv/palidziba/parbaudit-edokumentu/>.

5.5. Darbu pieņemšanu – nodošanu Puses veic un Darbu pieņemšanas – nodošanas aktu paraksta vienu reizi mēnesī vai pēc Darbu pabeigšanas.

5.6. Ja PASŪTĪTĀJA pārstāvis konstatē, ka Darbi nav veikti Darba uzdevumā noteiktajā apjomā un/vai atbilstoši PASŪTĪTĀJA noteiktajām kvalitātes prasībām Darbu izpildei, tajā skaitā, attiecīgās Iepirkuma daļas defektu aktam, PASŪTĪTĀJA pārstāvis trīs darba dienu laikā no neatbilstību konstatēšanas dienas sastāda Aktu, kurā norāda veikto Darbu neatbilstību (Darbu veidu, apjomu, atrašanās vietu) un trūkumu novēršanas termiņu, ja trūkumus ir iespējams novērst, un Aktu iesniedz UZŅĒMĒJAM (tā pārstāvim) izpildei.

5.7. UZŅĒMĒJS, ja iespējams, novērš konstatētos trūkumus, un PASŪTĪTĀJS atkārtoti pieņem Darbus. Ja trūkumus nav iespējams novērst vai UZŅĒMĒJS atsakās trūkumus novērst, uzskatāms, ka Darba uzdevumā un Līgumā noteiktie Darbi nav izpildīti pienācīgi, un par tiem UZŅĒMĒJS nav tiesīgs piestādīt rēķinu. PASŪTĪTĀJS neveic samaksu par nepienācīgi izpildītiem Darbiem.

5.8. Darba uzdevumā neizpildītos Darbus pieņem vienā reizē pēc nokavēto Darbu pabeigšanas pilnā apjomā un UZŅĒMĒJA rakstveida paziņojuma par Darbu pabeigšanu saņemšanas.

5.9. PASŪTĪTĀJS maksā UZŅĒMĒJAM par veiktajiem Darbiem pēcapmaksas veidā, pamatojoties uz UZŅĒMĒJA iesniegtu rēķinu, kas izrakstīts un pievienots attiecīgam Pušu parakstītam Darbu pieņemšanas – nodošanas aktam.

5.10. Ja Puses ir vienojušās par Darbu pieņemšanas – nodošanas akta parakstīšanu ar drošu elektronisko parakstu (ar laika zīmogu) un rēķina sagatavošanu bez droša elektroniska paraksta un nosūtīšanu elektroniski, UZŅĒMĒJS rēķinu (tai skaitā faila nosaukumu) sagatavo katram meža iecirknim atsevišķi Instrukcijā par elektroniski parakstītu dokumentu apriti mežkopības procesā (9.pielikums) noteiktajā kārtībā. Sagatavoto rēķinu kopā ar elektroniski parakstītu Darbu pieņemšanas – nodošanas aktu UZŅĒMĒJS elektroniski nosūta uz PASŪTĪTĀJA elektroniskā pasta adresi: mkdarbi@lvm.lv un PASŪTĪTĀJA pārstāvja, kurš izsniedzis Darba uzdevumu, elektroniskā pasta adresi (Līguma 13.2.2.punkts). Rēķins, kas nosūtīts elektroniski uz PASŪTĪTĀJA elektroniskā pasta adresi: mkdarbi@lvm.lv, uzskatāms par saņemtu vienas darbdienas laikā pēc nosūtīšanas un Pusēm saistošu bez parakstiem.

5.11. Ja Puses nav vienojušās par rēķina elektronisku nosūtīšanu un saņemšanu, UZŅĒMĒJAM ir pienākums iesniegt rēķina oriģinālu PASŪTĪTĀJAM apmaksai ne vēlāk kā septītajā dienā pēc rēķina izrakstīšanas dienas.

5.12. PASŪTĪTĀJS apmaksā UZŅĒMĒJA iesniegto rēķinu *15 darbdienu laikā (uz Latvijā reģistrētas bankas kontu) vai 30 dienu laikā (uz ārvalstī reģistrētas bankas kontu)* pēc atbilstoša rēķina un Pušu parakstīta Darbu pieņemšanas – nodošanas akta saņemšanas. Par apmaksas dienu uzskatāma diena, kad naudas līdzekļi norakstīti no PASŪTĪTĀJA konta bankā.

1. **PASŪTĪTĀJA pienākumi un tiesības**
	1. PASŪTĪTĀJA pienākumi:
		1. sniegt UZŅĒMĒJAM informāciju, kas nepieciešama Darbu izpildei;
		2. pieņemt UZŅĒMĒJA kvalitatīvi veiktos Darbus un sastādīt Darbu pieņemšanas – nodošanas aktu;
		3. apmaksāt UZŅĒMĒJA kvalitatīvi izpildītos Darbus;
		4. paziņot UZŅĒMĒJAM par veiktajām izmaiņām Līguma pielikumos.
	2. PASŪTĪTĀJA tiesības:
		1. kontrolēt UZŅĒMĒJA izpildāmo Darbu atbilstību Līguma un Darba uzdevuma noteikumiem un dot UZŅĒMĒJAM saistošus norādījumus pārkāpumu novēršanai.
		2. Darbu izpildes laikā pārbaudīt UZŅĒMĒJA Līguma izpildē iesaistītā personāla kvalifikāciju, darba aizsardzības, vides aizsardzības prasību ievērošanu Darbu izpildes vietā, kā arī Līguma izpildē izmantojamo rokas darba rīku un/vai motorinstrumentu tehniskā stāvokļa un/vai tehnikas tehniskā stāvokļa atbilstību normatīvo aktu prasībām. Iepriekš minēto tiesību realizēšanai PASŪTĪTĀJS var piesaistīt kompetentas institūcijas;
		3. vienpusēji apturēt Darbu izpildi līdz pārkāpuma novēršanai un/vai zaudējumu atlīdzināšanai, ja UZŅĒMĒJS neievēro Līgumā noteiktās prasības;
		4. vienpusēji apturēt Darbu izpildi uz periodu, kad dabas apstākļi, tai skaitā ilgstošas lietavas, pārāk liels mitrums augsnē, sausums, bieza sniega sega, ietekmē Darbu kvalitatīvu izpildi, par to paziņojot UZŅĒMĒJAM;
		5. ikvienam PASŪTĪTĀJA pārstāvim (uzrādot darba apliecību) ir tiesības nekavējoties apturēt Darbu izpildi uz laiku līdz pārkāpuma novēršanai vai 24 (divdesmit četrām) stundām, ja tiek konstatēti normatīvajos tiesību aktos noteikto darba aizsardzības noteikumu vai PASŪTĪTĀJA noteikto – Norādījumi augsnes un ūdeņu aizsardzībai meža darbos (4.pielikums), Vides aizsardzības prasības meža darbos (5.pielikums), Meža infrastruktūras objektu ekspluatācijas noteikumi (6.pielikums), Prasības vides piesārņojuma samazināšanai (7.pielikums) – prasību pārkāpumi;
		6. ja UZŅĒMĒJS nav novērsis Līguma 6.2.4.punktā noteiktajā kārtībā konstatētos pārkāpumus, apturēt Darba uzdevumā noteikto Darbu izpildi, par to informējot UZŅĒMĒJU un nosakot termiņu pārkāpumu novēršanai. PASŪTĪTĀJS nav atbildīgs par zaudējumiem, kas UZŅĒMĒJAM radušies sakarā ar Darbu apturēšanu Līguma 6.2.4., 6.2.5.punktā paredzētajā kārtībā. PASŪTĪTĀJS atļauj Darbu atsākšanu tikai pēc tam, kad UZŅĒMĒJS rakstveidā apliecinājis pārkāpumu novēršanu;
		7. gadījumā, ja UZŅĒMĒJS nenovērš PASŪTĪTĀJA īpašumam vai valdījumam radītos bojājumus, uzdot bojājumu novēršanu veikt trešajai personai;
		8. pieprasīt UZŅĒMĒJAM līgumsoda samaksu saskaņā ar Līguma 9.punktu;
		9. vienpusēji atkāpties no Līguma saskaņā ar Līguma 10.punktu.
2. **UZŅĒMĒJA pienākumi un tiesības**
	1. UZŅĒMĒJA pienākumi:
		1. ievērot spēkā esošo normatīvo aktu un PASŪTĪTĀJA noteiktās prasības:
			1. kvalitātes prasības Darbu izpildei (2.pielikums);
			2. visus ar darba aizsardzību, ugunsdrošību un vides aizsardzību saistītos normatīvos tiesību aktus, tai skaitā veikt nepieciešamos pasākumus šajās jomās;
			3. FSC standartos noteiktos FSC principus un kritērijus un PEFC standartā noteiktās prasības, kas ir attiecināmas uz Darbiem;
			4. UZŅĒMĒJS ievēro UZŅĒMĒJA rīcības pamatprincipus mežkopības procesā (3.pielikums);
			5. PASŪTĪTĀJA noteiktās prasības – Norādījumi augsnes un ūdeņu aizsardzībai meža darbos (4.pielikums), Vides aizsardzības prasības meža darbos (5.pielikums), Meža infrastruktūras objektu ekspluatācijas noteikumi (6.pielikums), Prasības vides piesārņojuma samazināšanai (7.pielikums);
			6. attiecīgās Iepirkuma daļas defektu aktu (pieejams pie PASŪTĪTĀJA pārstāvja).
		2. uzturēt Darbu izpildei izmantojamās tehnikas vienības tehniskā kārtībā atbilstoši normatīvajos tiesību aktos noteiktajām tehniskajām un darba aizsardzības prasībām;
		3. saglabāt medību infrastruktūru (medību torņi, dzīvnieku barotavas, tilti, laipas), kas ierīkota atbilstoši Medību infrastruktūras ierīkošanas nosacījumiem (8.pielikums) un informēt Pasūtītāja pārstāvi, ja izvietotā medību infrastruktūra traucē Darbu izpildi;
		4. nekavējoties, bet ne vēlāk kā trīs darba dienu laikā no konstatēšanas dienas, rakstveidā informēt PASŪTĪTĀJU par visiem apstākļiem, kas ietekmē Līguma un/vai Darbu izpildi, tai skaitā nepamatotu komercnoslēpuma vai konfidenciālas informācijas (turpmāk – ierobežotas pieejamības informācija) izpaušanas gadījumu, Līgumā norādīto UZŅĒMĒJA rekvizītu maiņu, nodokļu maksātāja statusa maiņu, reorganizāciju, likvidācijas vai maksātnespējas procesa uzsākšanu, un saskaņot turpmāko rīcību;
		5. nodrošināt pieeju akreditētai sertifikācijas institūcijai audita veikšanai meža apsaimniekošanas vai piegāžu ķēdes sertifikācijas procesa ietvaros par UZŅĒMĒJA veicamajiem Darbiem saskaņā ar Līgumu;
		6. Darbu izpildes procesā nodrošināt PASŪTĪTĀJAM iespēju iepazīties ar iekšējās kontroles rezultātiem un jebkurā laikā nodrošināt PASŪTĪTĀJAM iespēju UZŅĒMĒJA pārstāvja klātbūtnē pārbaudīt UZŅĒMĒJA darbību tā atrašanās vai Darbu izpildes vietā saistībā ar Darbu izpildi, tai skaitā iepazīties ar dokumentiem, dokumentu reģistriem, pielietotajiem tehniskās un programmatūras līdzekļiem, izgatavot dokumentu kopijas, kā arī pēc PASŪTĪTĀJA pieprasījuma sniegt ar Darbu izpildi saistītu informāciju;
		7. gadījumā, ja veicot Līgumā paredzētos Darbus, notiek nelaimes gadījums darbā, UZŅĒMĒJS atbild par tā noformēšanu atbilstoši normatīvo tiesību aktu prasībām un trīs kalendāro dienu laikā pēc akta sastādīšanas par nelaimes gadījumu darbā UZŅĒMĒJS rakstveidā informē PASŪTĪTĀJU un nosūta akta par nelaimes gadījumu darbā kopiju;
		8. nodrošināt Līguma izpildē iesaistītā personāla apmācību un instruktāžu par drošām darba metodēm un citiem darba aizsardzības jautājumiem saskaņā ar normatīvajiem tiesību aktiem;
		9. nekavējoties apturēt Darbu izpildi pēc PASŪTĪTĀJA pieprasījuma Līgumā noteikto pārkāpumu gadījumos;
		10. gadījumā, ja UZŅĒMĒJS, veicot Darbus, radījis bojājumus PASŪTĪTĀJA īpašumam vai valdījumam, ar saviem resursiem novērst radītos bojājumus vai segt izmaksas, kādas PASŪTĪTĀJAM rodas sakarā ar bojājumu novēršanu;
		11. pēc PASŪTĪTĀJA pārstāvja pieprasījuma Darbu izpildes vietā uzrādīt Līguma 7.1.1.punktā noteiktajos normatīvajos tiesību aktos paredzētos dokumentus.
	2. UZŅĒMĒJA tiesības:
		1. Līgumā noteiktajā kārtībā saņemt atlīdzību par savlaicīgi un kvalitatīvi veiktajiem Darbiem;
		2. neskaidrību gadījumā prasīt, lai PASŪTĪTĀJS precizē informāciju, kas nepieciešama Darbu izpildei;
		3. pirms Darbu izpildes uzsākšanas pieprasīt Darbu izpildes vietas ierādīšanu dabā;
		4. pieprasīt PASŪTĪTĀJAM līgumsoda samaksu saskaņā ar Līguma 9.punktu;
		5. vienpusēji atkāpties no Līguma saskaņā ar Līguma 10.punktu.
3. **TEHNIKAS, PERSONĀLA un apakšuzņēmēju nomaiņa un jaunAS TEHNIKAS, PERSONĀLA un apakšuzņēmēju piesaiste**
	1. Līguma izpildē iesaistītā tehnika, personāls un apakšuzņēmēji atbilstoši Iepirkuma rezultātiem ir norādīti Līguma 2.pielikumā.
	2. UZŅĒMĒJS ir tiesīgs veikt Līguma 2.pielikumā norādītās tehnikas, personāla un apakšuzņēmēju nomaiņu un papildu tehnikas, personāla un apakšuzņēmēju iesaistīšanu Līguma izpildē tikai ar PASŪTĪTĀJA rakstveida saskaņojumu, ievērojot šādus noteikumus:
		1. pirms attiecīgās tehnikas, personāla un apakšuzņēmēja iesaistīšanas Līguma izpildē UZŅĒMĒJS saskaņojuma saņemšanai iesniedz PASŪTĪTĀJAM iesniegumu, kurā vismaz norāda:
			1. iesnieguma autoru;
			2. nomaināmo vai papildus piesaistāmo apakšuzņēmēju (nosaukums/ vārds, uzvārds, reģistrācijas numurs/ nodokļu maksātāja reģistrācijas kods) un apakšuzņēmējam nododamo darbu vērtību procentos no kopējās Līguma vērtības;
			3. apakšuzņēmēja vai tā pārstāvja parakstītu apliecinājumu par piekrišanu iesaistīties Līguma izpildē kā apakšuzņēmējam;
			4. nomaināmo vai papildus piesaistāmo tehnikas vienību (marka, modelis, izlaiduma gads, valsts reģistrācijas numurs), tehnikas vadītāju (vārds, uzvārds, personas kods), kā arī UZŅĒMĒJA un tehnikas vadītāja savstarpējo attiecību tiesisko raksturu (Pretendenta darbinieks vai apakšuzņēmēja darbinieks).
		2. PASŪTĪTĀJS izvērtē UZŅĒMĒJA iesniegumā norādīto informāciju un pieņem lēmumu atļaut vai atteikt Līguma 2.pielikumā norādītās tehnikas, personāla un apakšuzņēmēju nomaiņu un papildu tehnikas, personāla un apakšuzņēmēju piesaistīšanu Līguma izpildē. Pasūtītājs nepiekrīt apakšuzņēmēja nomaiņai, ja tiek nomainīts apakšuzņēmējs, uz kura iespējām Iepirkumā UZŅĒMĒJS balstījies, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā UZŅĒMĒJS atsaucies, apliecinot savu atbilstību Iepirkuma nolikuma prasībām, vai uz piedāvāto apakšuzņēmēju attiecināmi Publisko iepirkumu likuma 9.panta astotajā daļā noteiktie pretendenta izslēgšanas gadījumi.
		3. PASŪTĪTĀJS, nosūtot rakstveida paziņojumu, informē UZŅĒMĒJU par pieņemto lēmumu ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Grozījumi Līguma 2.pielikumā stājas spēkā vienas darbdienas laikā pēc paziņojuma nosūtīšanas.
		4. UZŅĒMĒJS atbild par piesaistītā personāla, tehnikas un apakšuzņēmēja veiktajiem Darbiem, tai skaitā darbības vai bezdarbības rezultātā nodarīto zaudējumu vai radīto kaitējumu, uzņemoties risku uz savu atbildību.
		5. UZŅĒMĒJS nodrošina, ka apakšuzņēmēja un tā piesaistīta personāla kvalifikācija ir atbilstoša Darbu izpildes specifikai un ka Līguma izpildē iesaistītie apakšuzņēmēji un tā personāls ir informēti par Līguma noteikumiem un PASŪTĪTĀJA izvirzītajām prasībām attiecībā uz Darbu izpildi.
		6. UZŅĒMĒJS nodrošina, ka Līguma izpildē iesaistītais Uzņēmēja un apakšuzņēmēju personāls devuši piekrišanu PASŪTĪTĀJAM apstrādāt savus personas datus Līguma administrēšanai (Darbu veicēju kvalifikācijas kontrolei), kā arī FSC vai PEFC saistīto sertifikācijas standartu prasību uzturēšanai, saskaņā ar Fizisko personu datu aizsardzības likumu.
4. **PUŠU atbildība**
	1. Puses ir atbildīgas par zaudējumiem un/vai kaitējumu, ko tās ar savu darbību vai bezdarbību ir radījušas otrai Pusei vai trešajām personām.
	2. Ja UZŅĒMĒJS kavē Darba uzdevumā noteikto Darbu izpildes termiņu un PASŪTĪTĀJS nav veicis izmaiņas Darba uzdevumā, UZŅĒMĒJS maksā PASŪTĪTĀJAM līgumsodu 0,5% apmērā no neizpildīto Darbu vērtības (neizpildīto Darbu apjoms reizināts ar cenu Darbu vienībai bez pievienotās vērtības nodokļa) par katru nokavēto kalendāro dienu, bet kopumā ne vairāk par 10% no neizpildīto Darbu vērtības. PASŪTĪTĀJS nepiemēro šajā Līguma punktā noteikto līgumsodu, ja vienlaicīgi piemērojams arī Līguma 9.4.punktā noteiktais līgumsods.
	3. Ja PASŪTĪTĀJS kavē Līguma 5.12.punktā noteikto rēķina apmaksas termiņu, UZŅĒMĒJS ir tiesīgs prasīt, lai PASŪTĪTĀJS maksā UZŅĒMĒJAM līgumsodu 0,2% apmērā no noteiktajā termiņā neapmaksātā rēķina summas bez pievienotās vērtības nodokļa par katru nokavēto kalendāro dienu, bet kopumā ne vairāk par 10% no neapmaksātā rēķina summas bez pievienotās vērtības nodokļa.
	4. Ja UZŅĒMĒJS neievēro PASŪTĪTĀJA noteiktās kvalitātes prasības Darbu izpildei, par ko sastādīts Akts Līguma 5.6.punktā noteiktajā kārtībā, UZŅĒMĒJS maksā PASŪTĪTĀJAM līgumsodu 10% apmērā no summas bez pievienotās vērtības nodokļa, kas UZŅĒMĒJAM pienāktos par Aktā noteikto Darbu izpildi atbilstoši kvalitātes prasībām Darbu izpildei.
	5. Ja UZŅĒMĒJS neievēro darba vai vides aizsardzības prasību regulējošos Latvijas Republikā spēkā esošos normatīvos tiesību aktus vai Līguma 4.4., 4.5., 7.1., 7.1.3., 7.1.7., 8.2.punktā vai Līguma 4., 5., 6., 7. pielikumā noteiktās prasības, UZŅĒMĒJS maksā PASŪTĪTĀJAM līgumsodu 70,00 EUR apmērā par katru pārkāpuma gadījumu. PASŪTĪTĀJS nepiemēro šajā Līguma punktā noteikto līgumsodu, ja vienlaicīgi piemērojams arī Līguma 9.4.punktā noteiktais līgumsods.
	6. Ja PASŪTĪTĀJS vienpusēji atkāpjas no Līguma vai tā daļas kādā no Līguma 10.1.1. – 10.1.5.punktā noteiktajiem gadījumiem, UZŅĒMĒJS maksā PASŪTĪTĀJAM līgumsodu 10% apmērā no neizpildīto Darbu apjoma summas bez pievienotās vērtības nodokļa. Piemērojot šajā Līguma punktā noteikto līgumsodu, citus Līguma 9.punktā paredzētos līgumsodus PASŪTĪTĀJS nepiemēro.
	7. PASŪTĪTĀJS ir tiesīgs vienpusēji aprēķināt un ieturēt no UZŅĒMĒJA iesniegtā rēķina par veiktajiem Darbiem jebkuru PASŪTĪTĀJA prasījumu, tai skaitā prasījumu, kas izriet no jebkura cita starp Pusēm noslēgta līguma, ja abu prasījumu priekšmeti ir vienādas šķiras. Par vienpusēju ieskaitu PASŪTĪTĀJS rakstveidā paziņo UZŅĒMĒJAM.
	8. Līgumsoda veidā samaksātās summas tiek ieskaitītas atlīdzināmo zaudējumu summā.
	9. Saskaņā ar Līguma noteikumiem PASŪTĪTĀJA aprēķināto līgumsodu samaksas termiņš ir 10 darbdienas pēc paziņojuma par līgumsoda aprēķināšanu parakstīšanas dienas, ja PASŪTĪTĀJS nav piemērojis ieskaitu vai Puses nav vienojušās citādi.
	10. UZŅĒMĒJS atlīdzina PASŪTĪTĀJAM valsts vai pašvaldības institūciju uzliktos naudas sodus, kas noteikti UZŅĒMĒJA vainas dēļ.
	11. PASŪTĪTĀJS neuzņemas atbildību gadījumos, kad UZŅĒMĒJS ir pārkāpis Latvijas Republikas spēkā esošajos normatīvajos tiesību aktos noteiktās darba aizsardzības prasības.
	12. Puses vienojas, ka Līguma saistības pildīs personīgi un nenodos trešajām personām, tai skaitā neveiks prasījuma tiesību cesiju. Izņēmumi pieļaujami Līgumā noteiktajā kārtībā attiecībā uz personāla vai apakšuzņēmēju nomaiņu vai papildu personāla vai apakšuzņēmēja piesaisti Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktā kārtībā. Pusei, kuras saistības un tiesības tiek pārņemtas, ir pienākums nekavējoties, bet ne vēlāk kā trīs kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.
	13. Puses apņemas neizpaust Līguma izpildē iesaistīto personu datus trešajām personām, izņemot gadījumus, kad personu datus pieprasa valsts vai pašvaldību amatpersona normatīvajos tiesību aktos paredzētajos gadījumos.
	14. Puses apņemas Darbu izpildes laikā iegūto informāciju izmantot tikai Līgumā noteiktajiem mērķiem, veicot drošības pasākumus informācijas aizsardzībai, un saskaņā ar spēkā esošo normatīvo tiesību aktu prasībām. Puses apņemas bez otras Puses rakstiskas piekrišanas neatklāt ierobežotas pieejamības informāciju, izņemot gadījumus, kad šādu informāciju pieprasa normatīvajos tiesību aktos noteikta kompetenta institūcija saskaņā ar normatīvajiem tiesību aktiem. Par ierobežotas pieejamības informāciju uzskatāma visa informācija vai dati, kas attiecas uz Pušu darbību un Līguma izpildi, neatkarīgi no to fiksēšanas veida. Pienākums neizpaust un pretēji otras Puses interesēm kā citādi izmantot ierobežotas pieejamības informāciju saglabājas bez laika ierobežojuma un uz to neattiecas Līguma darbības termiņš.

1. **LĪGUMA PIRMSTERMIŅA izbeigšana**
	1. PASŪTĪTĀJS ir tiesīgs nekavējoties bez iepriekšēja brīdinājuma vienpusēji atkāpties no Līguma vai tā daļas (iepirkuma daļas) pirms termiņa, nosūtot UZŅĒMĒJAM rakstveida paziņojumu, ja:
		1. UZŅĒMĒJS Līguma slēgšanas tiesību piešķiršanas brīdī bija atbilstošs kādam no Iepirkuma nolikumā paredzētajiem pretendentu izslēgšanas gadījumiem un bija izslēdzams;
		2. UZŅĒMĒJS pēc atkārtota PASŪTĪTĀJA rakstveida uzaicinājuma neuzsāk Darba uzdevumā noteikto Darbu izpildi;
		3. UZŅĒMĒJS pēc PASŪTĪTĀJA pieprasījuma neaptur Darbu izpildi Līgumā noteiktajos gadījumos;
		4. UZŅĒMĒJS atkārtoti pārkāpis kādu no Līguma 7.1.punktā noteiktajiem UZŅĒMĒJA pienākumiem, par ko PASŪTĪTĀJS rakstveidā brīdinājis UZŅĒMĒJU;
		5. UZŅĒMĒJS nespēj turpmāk pildīt Līgumu, par ko rakstveidā informējis PASŪTĪTĀJU;
		6. pret UZŅĒMĒJU uzsākts maksātnespējas process vai tā darbība tiek izbeigta vai pārtraukta, vai apturēta UZŅĒMĒJA saimnieciskā darbība.
	2. UZŅĒMĒJS ir tiesīgs vienpusēji atkāpties no Līguma vai tā daļas (iepirkuma daļas) pirms termiņa, nosūtot PASŪTĪTĀJAM rakstveida paziņojumu, ja:
		1. PASŪTĪTĀJS neveic maksājumus Līguma 5.12.punktā noteiktajā kārtībā, un līgumsods sasniedzis 10% no neapmaksātā rēķina summas bez pievienotās vērtības nodokļa;
		2. PASŪTĪTĀJA darbība tiek izbeigta vai pārtraukta.
	3. Pusēm, rakstveidā vienojoties, ir tiesības izbeigt Līguma darbību jebkurā laikā, iepriekš veicot visus savstarpējos norēķinus. Ja vienošanās par Līguma darbības izbeigšanu tiek slēgta pēc UZŅĒMĒJA ierosinājuma, PASŪTĪTĀJAM ir tiesības prasīt, lai UZŅĒMĒJS maksā līgumsodu līdz 10% apmērā no neizpildīto Darbu apjoma summas bez pievienotās vērtības nodokļa.
	4. Puses var izbeigt Līguma darbību pirms termiņa citos gadījumos saskaņā ar Latvijas Republikas normatīvajiem tiesību aktiem.
	5. Ja Līgumu izbeidz pirms termiņa, PASŪTĪTĀJS Līgumā noteiktajā kārtībā un termiņā veic samaksu par UZŅĒMĒJA faktiski veiktajiem Darbiem.
2. **Nepārvarama vara un ārkārtas apstākļi**
	1. Puses neatbild par daļēju vai pilnīgu Līguma neizpildi nepārvaramas varas vai ārkārtas apstākļu rezultātā. Par nepārvaramas varas vai ārkārtas apstākļiem Puses uzskata: karu, streiku vai masu nekārtības Darbu izpildes teritorijās; normatīvo aktu, kas būtiski kavē vai padara neiespējamu Līguma izpildi, tai skaitā Darbu ierobežojumu/aizliegumu vides aizsardzības nolūkos; dabas katastrofu, neparasti nelabvēlīgus laika apstākļus; jebkurus citus apstākļus, kurus Puses nevarēja paredzēt Līguma slēgšanas brīdī un nevar novērst ar saprātīgiem to rīcībā esošiem līdzekļiem.
	2. Puse, kura atsaucas uz nepārvaramas varas vai ārkārtas apstākļiem, nekavējoties rakstveidā paziņo otrai Pusei par to iestāšanos.
	3. Ja iestājas nepārvarama vara vai ārkārtas apstākļi, Puses, parakstot vienošanos, pagarina Līguma darbības termiņu un/vai Darbu izpildes termiņu par laika periodu no nepārvaramas varas vai ārkārtas apstākļu iestāšanās līdz to seku novēršanas brīdim. Ja nepārvarama varas vai ārkārtas apstākļi un to sekas turpina darboties ilgāk par 90 kalendārām dienām, Puses, parakstot vienošanos, var izbeigt Līguma darbību.

**12. Strīdu izskatīšana**

Jebkurš strīds izšķirams Latvijas Republikas tiesā, piemērojot Latvijas Republikas normatīvos aktus.

1. **PUŠU korespondence un pārstāvji**
	1. Pušu savstarpējie paziņojumi veicami rakstveidā. Paziņojums, izņemot Līgumā citādi atrunātus gadījumus, uzskatāms par saņemtu, ja tas:

13.1.1. nosūtīts pa pastu uz Līgumā norādīto Puses adresi korespondences saņemšanai un no nosūtīšanas dienas ir pagājušas septiņas kalendārās dienas;

13.1.2. nosūtīts UZŅĒMĒJAM elektroniski uz elektroniskā pasta adresi: ----------- un uzskatāms par saņemtu vienas darbdienas laikā pēc nosūtīšanas;

13.1.3. nosūtīts PASŪTĪTĀJAM elektroniski uz elektroniskā pasta adresi: -------- un uzskatāms par saņemtu vienas darbdienas laikā pēc nosūtīšanas.

13.2. Operatīvu informācijas apmaiņu par Līguma izpildes jautājumiem telefoniski un/vai elektroniski nodrošina Pušu pārstāvji:

* + 1. UZŅĒMĒJA pārstāvis – --------- , tālr. Nr. ----------, elektroniskā pasta adrese: --------, kurš ir atbildīgs par Līguma administrēšanu UZŅĒMĒJA vārdā, tai skaitā par Darbu organizēšanu un komunikāciju ar PASŪTĪTĀJA pārstāvi par Darbu izpildi atbilstoši Līguma noteikumiem;
		2. Līguma izpildē iesaistītie PASŪTĪTĀJA pārstāvji:

|  |  |  |  |
| --- | --- | --- | --- |
|  | Vārds, uzvārds | Elektroniskā pasta adrese | Tālr. |
| **Mežkopības vadītāja vietnieks** |  |  |  |
| **Mežkopības vadītājs**  |  |  |  |
| **Mežkopis** |  |  |  |

Informācijas apmaiņu par attiecīgā Darba uzdevuma izpildes jautājumiem nodrošina PASŪTĪTĀJA pārstāvis, kurš izsniedzis Darba uzdevumu.

* 1. Ja Līguma 13.2.1.punktā noteiktais UZŅĒMĒJA pārstāvis nav sasniedzams, PASŪTĪTĀJAM nav pienākums sniegt informāciju citām personām, tai skaitā Darbu veicējam vai Darbu vadītājam, par Līguma un/vai Darbu izpildes jautājumiem.
	2. Mainoties Puses rekvizītiem vai Līguma izpildē iesaistītajiem PASŪTĪTĀJA pārstāvjiem, Puse par rekvizītu grozījumiem nekavējoties, bet ne vēlāk kā trīs darba dienu laikā, rakstveidā paziņo otrai Pusei. Grozījumi Puses rekvizītos stājas spēkā un ir saistoši otrai Pusei bez tās atsevišķas piekrišanas. Ja Puse par rekvizītu maiņu nav paziņojusi otrai Pusei vai nav to izdarījusi savlaicīgi, tad otras Puses paziņojumi tiek uzskatīti par saņemtiem.

**14. Noslēguma noteikumi**

14.1. Pusēm rakstveidā vienojoties, izņemot Līgumā tieši atrunātus gadījumus, Līgumā var izdarīt grozījumus un papildinājumus. Līgumam var pievienot pielikumus, kā arī papildu vienošanās, kas stājas spēkā pēc to parakstīšanas un kļūst par Līguma neatņemamu sastāvdaļu.

14.2. Līguma darbības laikā Puses, rakstveidā vienojoties, var izdarīt izmaiņas Darba uzdevuma izsniegšanas kārtībā, Darbu pieņemšanas – nodošanas kārtībā un rēķina iesniegšanas kārtībā.

14.3. Ja pārstāj darboties viens vai vairāki Līguma noteikumi, pārējie Līguma noteikumi paliek spēkā, ciktāl tos neatceļ spēku zaudējušie Līguma noteikumi.

14.4. Līgums sastādīts latviešu valodā divos eksemplāros ar vienādu juridisku spēku, pa vienam eksemplāram katrai Pusei.

14.5. Līgumam piemērojami Latvijas Republikā spēkā esošie normatīvie akti.

14.6. *Līgums sagatavots un parakstīts elektroniski ar drošu elektronisko parakstu, kas satur laika zīmogu.* *Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.*

**15. Pielikumi**

15.1. Līgumam ir deviņi pielikumi, kas ir Līguma neatņemama sastāvdaļa:

**Līguma pielikumi, kuri pievienoti līgumam:**

1.pielikums – Darbu apjomi un cenas;

2.pielikums – Kvalitātes prasības darbu izpildei.

**Līguma pielikumi, kuru aktuālā redakcija ir brīvi elektroniski pieejama PASŪTĪTĀJA mājaslapā internetā**

[www.lvm.lv](http://www.lvm.lv) sadaļā “Biznesa partneriem – Iepirkumi – Līguma pielikumi” interneta vietnē:

[http://www.lvm.lv/biznesa-partneriem/iepirkumi/liguma-pielikumi/contractadd/37,38,41](http://www.lvm.lv/biznesa-partneriem/iepirkumi/liguma-pielikumi/contractadd/37%2C38%2C41); [http://www.lvm.lv/biznesa-partneriem/iepirkumi/liguma-pielikumi/contractadd/49,24](http://www.lvm.lv/biznesa-partneriem/iepirkumi/liguma-pielikumi/contractadd/49%2C24)):

3.pielikums – UZŅĒMĒJA rīcības pamatprincipi mežkopības procesā;

4.pielikums – Norādījumi augsnes un ūdeņu aizsardzībai meža darbos;

5.pielikums – Vides aizsardzības prasības meža darbos;

6.pielikums – Meža infrastruktūras objektu ekspluatācijas noteikumi;

7.pielikums – Prasības vides piesārņojuma samazināšanai;

8.pielikums – Medību infrastruktūras ierīkošanas nosacījumi;

9.pielikums – Instrukcija par elektroniski parakstītu dokumentu apriti mežkopības procesā.

15.2. PASŪTĪTĀJAM ir tiesības pēc nepieciešamības izdarīt grozījumus un pilnveidot Līguma 2.– 9.pielikumu, par to rakstveidā paziņojot UZŅĒMĒJAM. Līguma pielikumu grozījumi stājas spēkā un ir saistoši UZŅĒMĒJAM bez UZŅĒMĒJA atsevišķas piekrišanas.

**16. PUŠU rekvizīti UN paraksti**

|  |  |
| --- | --- |
| **PASŪTĪTĀJS**  | **UZŅĒMĒJS** |
| **Akciju sabiedrība „Latvijas valsts meži”**vienotais reģ. Nr.40003466281,*juridiskā adrese:* Vaiņodes iela 1, Rīga, LV – 1004,**Dienvidlatgales reģions***Adrese korespondences saņemšanai:* Elektroniskā pasta adrese: lvm@lvm.lv*Bankas rekvizīti:* AS „SEB banka” konts Nr. --------- | **Rožupes pagasta B.Zīles****zemnieku saimniecība “ZĪLĪTES”***Juridiskā adrese: “*Zīlītes", Jaujas, Rožupes pag., Līvānu nov., LV-5316Vienotais reģ. Nr. 41501021087*Bankas rekvizīti:*AS “--------”Konts Nr. --------- |

|  |  |
| --- | --- |
| **PASŪTĪTĀJS**  | **UZŅĒMĒJS** |

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

\_\_\_. \_\_\_\_\_\_\_\_\_\_ \_\_\_. \_\_\_\_\_\_\_\_\_\_\_

|  |  |  |  |
| --- | --- | --- | --- |
| Piekrītu Darba uzdevuma sagatavošanai un saņemšanai elektroniskā formātā uz Līguma 13.1.2.punktā norādīto UZŅĒMĒJA elektroniskā pasta adresi un Pusēm saistošu bez parakstiem.  |

|  |  |
| --- | --- |
|  | **UZŅĒMĒJS** |

\_\_\_\_\_\_\_\_\_\_\_\_\_\_ |
| Piekrītu:1. Darbu pieņemšanas – nodošanas akta parakstīšanai ar drošu elektronisko parakstu (ar laika zīmogu) un
2. rēķina sagatavošanai bez droša elektroniskā paraksta un

nosūtīšanai elektroniski uz PASŪTĪTĀJA elektroniskā pasta adresi: mkdarbi@lvm.lv un PASŪTĪTĀJA pārstāvja, kurš izsniedzis Darba uzdevumu, elektroniskā pasta adresi (Līguma 13.2.2.punkts). |

|  |  |
| --- | --- |
|  | **UZŅĒMĒJS** |

\_\_\_\_\_\_\_\_\_\_\_\_\_\_ |

Līguma 1. pielikums

**Darbu apjomi un cenas**



**Objektā veicamo pakalpojumu un darbu apjomu saraksts** 

2.pielikums

**Kvalitātes prasības sabiedrībai nozīmīgu vietu (turpmāk – SNV) uzturēšanai**

|  |  |  |
| --- | --- | --- |
| **Veicamie pasākumi** | **Apraksts** | **LVM prasības** |
| **Teritorijas atbrīvošana no apauguma un pielūžņojuma** | Krūmu, atvasāju pļaušana un aizvākšana.Pielūžņojuma aizvākšana. | * Pavasarī pēc sniega nokušanas veic iepriekšējā gada apauguma novākšanu.
* Nopļautos krūmus un atvasāju atstāj satrūdēšanai, aizvāc no teritorijas, izkliedē mežā vai sadedzina (pēc mežkopja norādījumiem).
* Pielūžņojumu, kritušo kokus sazāģē nogriežņos un aizvāc no takas (objekta) vai teritorijas (pēc mežkopja norādījumiem).
* Apmeklētāju sezonas laikā šos pasākumus veic pēc nepieciešamības mežkopja norādītajā platībā.
 |
| **Zāles pļaušana** | Zāles pļaušana.  | * ­SNV, sākot no veģetācijas perioda sākuma līdz tā beigām tiek nodrošināta zāles nopļaušana mežkopja norādītajā platībā.
* Pļaušanas platums gar takām ar koka segumu (laipām)– 0,5 – 1 m attālumā.
* Takas, gājēju celiņi (ar grants/smilšu segumu vai bez seguma) jāizpļauj 1 – 2 m platumā.
* Vietā, kur izvietota infrastruktūra, paredzēta telšu uzstādīšana, spēļu laukumi u. c. aktivitātes – nopļaujama visa izmantotā teritorija un tai tieši piegulošās platības (10 – 20 m attālumā).
* Nopļauto zāli atstāj izkliedētu vai aizvāc pēc mežkopja norādījumiem.
* Pieļaujamais zāles garums atpūtas vietā 10 – 15 cm.
* Apskates objektus, skatu vietas, parku teritorijas, nogāzes, piebraucamo ceļu malas, takas u. c. ar SNV saistītās vietas nopļauj vismaz vienu reizi sezonā.
 |
| **Atkritumu apsaimniekošana** | Visu veidu atkritumu savākšana un aizvešana.  | * Atkritumu savākšana tiek veikta visās SNV teritorijās un tām tieši piegulošajās platībās t. sk. apskates objektos, infrastruktūras objektos, SNV esošajā mežā un pie ūdenstilpēm.
* Atkritumu novietošanai tiek uzstādītas urnas un konteineri, kuru skaitu un ietilpību atkarībā no SNV apmeklētības nosaka mežkopis.
* Atkritumu savākšanas biežumu nosaka mežkopis atbilstoši SNV apmeklētībai (aptuvenais cilvēku skaits mēnesī), nosakot atkritumu aizvešanas dienas (ne retāk kā vienu reizi mēnesī).
* Mežkopis veic atkritumu apsaimniekošanas kontroli.
* Atkritumi nogādājami un nododami sadzīves atkritumu apsaimniekotājam, kurš noteikts atbilstoši Atkritumu apsaimniekošanas likuma prasībām katrā administratīvā teritorijā (novadā) un ar kuru pašvaldība noslēgusi attiecīgu līgumu.
 |
| **Ugunskura vietas uzturēšana** | Pelnu un nesadegušo atkritumu aizvākšana, akmeņu sakārtošana, ugunskura vietas tīrīšana, ugunskuram piegulošās teritorijas uzturēšana (1,5 m rādiusā).  | * Ugunskura vietu uztur tīrībā un funkcionālā kārtībā visas sezonas garumā.
* Reizi sezonā (pavasarī) veic ugunskura vietas atjaunošanu – ugunskura vietas iztīrīšanu līdz grunts slānim, pelnu aizvākšanu, ugunskura malas akmeņu sakārtošanu
 |
| **Higiēnas prasību nodrošināšana SNV** | Galdu, solu, tualešu, atkritumu urnu un konteineru tīrības uzturēšana.  | * Tualetes ēkas, galdi, soli, atkritumu urnas un konteineri jāuztur tehniskā kārtībā un tīrībā.
* Tualešu, galdu, solu uzkopšanu (tīrīšanu, slaucīšanu, mazgāšanu) veic pēc mežkopja norādījumiem.
* Atkritumu konteineri un urnas regulāri jāiztukšo, nepieļaujot organisko atkritumu trūdēšanu un nepatīkamu smaku izplatīšanos. Konteineru un urnu konstrukcijai jānodrošina aizsardzība pret savvaļas dzīvniekiem.
* SNV sanitāro objektu uzkopšanas biežumu atkarībā no apmeklētības nosaka mežkopis, bet ne retāk kā reizi mēnesī.
 |
| **Infrastruktūras objektu ikgadējā apkope** | Laipu, platformu, galdu un solu atbrīvošana no kritušām lapām, zariem, u. c. objektiem. Torņu ekspluatācijas uzraudzība, elementu aizsardzība. | * Apmeklētāju sezonas laikā koka laipas, platformas, galdus un solus pēc mežkopja norādījumiem, bet ne retāk kā reizi mēnesī apseko un no tām novāc kritušās lapas un skujas, kokus, zarus, zemsedzes augu daļas, dzīvnieku ekskrementus u. c. dabiskas izcelsmes objektus, kā arī apmeklētāju atstātos atkritumus.
* Rudenī, pēc lapu nokrišanas un pavasarī pēc sniega nokušanas koka laipas un platformas noslauka.
 |
| **Citas darbības** | Objektu bojāšanas identificēšana un atjaunošana. | * Par nozīmīgiem infrastruktūras bojājumiem nekavējoties informē mežkopi.
 |
| **Papildus prasības** | UZŅĒMĒJAM katru mēnesi jāsagatavo informāciju par SNV apmeklētību, savākto atkritumu daudzumu un SNV infrastruktūras funkcionālo stāvokli. Šo informāciju UZŅĒMĒJS nodod PASŪTĪTĀJAM reizē ar darbu pieņemšanas - nodošanas aktu. |